DCC ดีดบวก 6% ลุ้นวิ่งแตะเป้า 3 บ. รับกำไรปี 64 ฟื้น!
ราคาหุ้น DCC ดีดบวก 6% หลังร่วง 3 วันติด ลุ้นวิ่งแตะเป้า 3 บ. รับกำไรปี 64 ฟื้น!
ราคาหุ้น DCC ดีดบวก 6% หลังร่วง 3 วันติด ลุ้นวิ่งแตะเป้า 3 บ. รับกำไรปี 64 ฟื้น!
9 เม.ย. 2564

ผู้สื่อข่าวรายงานว่า ราคาหุ้น บริษัท ไดนาสตี้เซรามิค จำกัด (มหาชน) หรือ DCC วันนี้ (9 เม.ย.2564) ล่าสุด ณ เวลา 10.38 น. อยู่ที่ระดับ 2.76 บาท ปรับตัวขึ้น 0.16 บาท หรือ 6.15% ด้วยมูลค่าการซื้อขาย 69.97 ล้านบาท

ทั้งนี้ราคาหุ้นปรับตัวขึ้นอย่างมีนัยสำคัญในวันนี้ หลังจากก่อนหน้านี้ราคาหุ้นปรับตัวลดลงอย่างต่อเนื่อง 3 วันติดต่อกัน
โดย บล.กสิกรไทย ระบุในบทวิเคราะห์นแนะนำหุ้นบมจ.ไดนาสตี้เซรามิค (DCC) ราคาพื้นฐาน 3.00 บาท คาดว่า DCC จะมีกำไรที่เติบโตขึ้น 5% ในปี 2564 และทรงตัวในปี 2565 โดยมีปัจจัยขับเคลื่อนดังนี้ 1.อุปสงค์สำหรับกระเบื้องเซรามิคและวัสดุก่อสร้างที่สะสมมาตั้งแต่เกิดการแพร่ระบาดของไวรัสโควิด-19 ระลอกใหม่ในปลายปี 2563 ถึงไตรมาส 1/2564 และ 2.ราคาขายเฉลี่ยที่สูงขึ้นสำหรับกระเบื้องเซรามิคขนาดใหญ่ ที่ตลาดมีความต้องการมากขึ้น ซึ่งเป็นกลุ่มที่มี GPM สูงกว่ากระเบื้องเซรามิคขนาดเล็ก รวมถึง 3.รายได้ภาคเกษตรที่แข็งแกร่ง
ขณะที่ก่อนหน้านี้ DCC ซึ่งเป็นผู้ถือหุ้นรายใหญ่ของบริษัท โรแยล ซีรามิค อุตสาหกรรม จำกัด (มหาชน) หรือ RCI  มีมติอนุมัติการเพิกถอนหลักทรัพย์ของ RCI ออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย
โดย DCC จะเป็นผู้เสนอซื้อราคาเสนอซื้อ 3.90 บาทต่อหุ้น ทั้งนี้การเพิกถอนหลักทรัพย์ของ RCI จะสามารถลดค่าใช้จ่ายในส่วนที่เกี่ยวข้องกับการดำรงสถานะเป็นบริษัทจดทะเบียน เช่น ค่าธรรมเนียมรายปี ค่าใช้จ่ายบุคลากร เป็นต้น โดยการทำคำเสนอซื้อจะเริ่มเดือนเม.ย.2564 โดยมีระยะเวลาทำการ 45 วัน
 